Č. m. : 4437/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 11

k návrhu zásad štátnej politiky vo vzťahu k mládeži v Slovenskej republike

Vláda

A. schvaľuje

1. zásady štátnej politiky vo vzťahu k mládeži v Slovenskej republike, uvedené v predloženom materiáli,

2. programy ochrany a podpory mládeže v Slovenskej republike na rok 1992, uvedené v predloženom materiáli

v znení pripomienok stanoviska Úradu vlády SR a prijatých na rokovaní vlády;

B. ukladá

ministrovi školstva, mládeže a športu

v spolupráci s ministrom financií, ministerkou práce a sociálnych vecí, ministrom hospodárstva, ministrom hospodárstva povereným riadením Ministerstva obchodu a cestovného ruchu SR, ministrom zdravotníctva, ministrom kultúry, ministrom spravodlivosti, ministrom vnútra a ministrom predsedom Slovenskej komisie pre životné prostredie

1. zabezpečiť realizáciu zásad štátnej politiky vo vzťahu k mládeži v Slovenskej republike,

2. vychádzať pri realizácii štátnej politiky vo vzťahu k mládeži najmä z programov ochrany a podpory mládeže v Slovenskej republike na rok 1992, doplnených o ďalšie formy realizácie, ktoré vzniknú z iniciatívy mládežníckych a občianskych združení a ukážu sa v priebehu roku 1992 ako žiaduce.

Vykonajú:
minister školstva, mládeže a športu,
minister financií,
ministerka práce a sociálnych vecí,
minister hospodárstva 
minister hospodárstva poverený riadením Ministerstva obchodu a cestovného ruchu SR,
minister zdravotníctva,
minister kultúry,
minister spravodlivosti,
minister vnútra
a minister predseda Slovenskej komisie pre životné prostredie